Ahyeon

Jung Ahyeon (; lahir 11 April 2007), dikenali secara profesional sebagai Ahyeon (), ialah seorang penyanyi, penari, dan penyanyi rap Korea Selatan. Beliau ialah salah seorang ahli kumpulan wanita Korea Selatan, Babymonster, yang debut di bawah YG Entertainment pada 1 April 2024.

 Kehidupan awal dan pendidikan 
Ahyeon dilahirkan pada 11 April 2007 di Chuncheon, Korea Selatan, dalam keluarga yang mengandungi ibubapanya dan seorang adik lelaki. Beliau bersekolah di Sekolah Rendah Seong Lim dan Sekolah Menengah Daeryong, dan kemudian diterima untuk belajar di Sekolah Tinggi Seni Hiburan Hanlim.

 Kerjaya 

 Pra-debut 
Pada awalnya, Ahyeon diterima ke dalam JYP Entertainment pada 2017 sewaktu berumur 11 tahun, dan kemudian beliau lulus sesi ujibakat pertamanya untuk YG Entertainment. Pada Februari 2018, beliau menyertai YG Entertainment.

Pada 30 Disember 2022, YG Entertainment mengeluarkan sebuah poster yang mengumumkan perancangan untuk mendebut sebuah kumpulan wanita yang baharu.

Pada 1 Januari 2023, nama kumpulan tersebut disahkan sebagai Babymonster melalui sebuah video di YouTube bertajuk "YG Next Movement". Dalam video yang sama, Ahyeon dilihat berlatih, tampak seperti mengesahkan statusnya sebagai ahli kumpulan tersebut.

Pada 16 Januari 2023, Ahyeon diperkenalkan sebagai ahli kedua dalam Babymonster setelah dipilih oleh YG dalam keputusan ketika Last Evaluation.

Pada 15 November 2023, Ahyeon diumumkan terpaksa mengundurkan diri dari Babymonster atas sebab kesihatan, manakala Babymonster akan debut sebagai kumpulan 6 ahli pada 27 November. Namun begitu, YG kemudian mengesahkan bahawa Ahyeon akan kekal sebagai ahli kumpulan tersebut, tetapi tidak akan terlibat dalam kegiatan debut disebabkan hal-hal kesihatan.

 2024-kini 
Pada 25 Januari 2024, YG mengumumkan bahawa Ahyeon telah sembuh sepenuhnya dari hal kesihatannya dan akan debut pada April bersama Babymonster dengan album mini mereka, BABYMONS7ER. YG kemudian menyatakan bahawa 1 April 2024 menjadi tarikh rasmi debutnya Babymonster.

Pada 1 April 2024, setelah 126 hari debut sebagai kumpulan 6 ahli, Babymonster secara rasminya debut sebagai kumpulan 7 ahli dengan kembalinya Ahyeon ke dalam kumpulan tersebut.

Pada 18 November 2024, U-Pick telah mengumumkan bahawa Ahyeon memenangi tempat pertama dalam kategori Rookie Artist (Wanita) dalam keputusan undian "Pilihan Bulan November", yang telah berlangsung pada 15 November di pelantar peminat globalnya, UPICK.

Pada April 2025, Ahyeon bersama ahli-ahli Babymonster yang lain telah meraikan sambutan ulangtahun tahun pertama debut mereka di Jepun sambil masih dalam tempoh konsert jelajah dunia pertama sejak debut.

 Endorsmen 
Pada Februari 2024, Ahyeon bersama ahli Babymonster yang lain menjadi duta untuk Pepsi di rantau Asia-Pasifik, dan sebagai wajah jenama kosmeseutikal milik LG Household & Health Care, CNP Laboratory, untuk bantu mengembangkan bilangan pembeli Generation MZ. Dua bulan kemudian, Ahyeon sebagai Babymonster telah menjadi rakan global Adidas dan menjadi duta melalui koleksi sukannya, Z.N.E. Setibanya November, Ahyeon dan ahli Babymonster mengendors kerjasama pertama Adidas bersama Moon Boot, dengan pencipta kandungan dan penulis Algeria-Perancis, Léna Mahfouf.

Pada 2025, Ahyeon dan ahli-ahli Babymonster yang lain dipilih sebagai duta untuk Banila Co., dan bekerjasama dengan permainan battle royale, PUBG Mobile, untuk ulang tahun ketujuhnya. Mereka juga telah bekerjasama dengan Google untuk kempen "Imagination Studio" di Jepun untuk Google Pixel.

 Rujukan 

Kategori:Kelahiran 2007
Kategori:Penyanyi wanita Korea Selatan